6. ΑΠΟΦΑΣΗ ΓΕΝ. ΓΡΑΜ. ΠΕΡ. ΘΕΣΣΑΛΙΑΣ Αριθ. ΟΙΚ 17 της 25 Σεπτ./14 Οκτ. 1997 (ΦΕΚ Β΄  907) Σύσταση Γραφείων Διοικητικού-Οικονομικού σε υπηρεσίες της Περιφέρειας Θεσσαλίας Έχοντας υπόψη: 1.Τις διατάξεις του άρθρ. 6 παρ. 11 του Νόμ. 2503/97 σύμφωνα με τις οποίες παρέχεται η δυνατότητα σύστασης Γραφείων Διοικητικού-Οικονομικού σε υπηρεσίες που δεν συστεγάζονται με τη Διεύθυνση Διοίκησης της Περιφέρειας. 2.Το γεγονός ότι οι περισσότερες Υπηρεσίες της Περιφέρειας δε συστεγάζονται στο ίδιο κτίριο με τη Δ/νση Διοίκησης της Περιφέρειας και συνεπώς κρίνεται απαραίτητη για λόγους λειτουργικούς και αντιγραφειοκρατικούς η σύσταση, σ’ αυτές, Γραφείων Διοικητικού-Οικονομικού, αποφασί-ζουμε: Συστήνουμε Γραφεία Διοικητικού-Οικονομικού στις κατωτέρω υπηρεσίες της Περιφέρειας που δεν συστεγάζονται στο ίδιο κτίριο με τη Δ/νση Διοίκησης της Περιφέρειας: 1)Δημοσίων Έργων 2)Ελέγχου Κατασκευής Έργων 3)Ελέγχου Συντήρησης Έργων 4)Δ/νσης Δασών Περιφέρειας 5)Γεωργικής Ανάπτυξης 6)Αυτοδιοίκησης 7)Δ/νσης Δασών Ν. Λάρισας και Δασαρχεία Νομού Λάρισας. Επίσης γραφεία Διοικητικού-Οικονομικού συστήνουμε και στις Δ/νσεις Δασών και Δασαρχείων Μαγνησίας, Καρδίτσας και Τρικάλων. Τα ανωτέρω Γραφεία που ανήκουν οργανικά στη Δ/νση Διοίκησης θα στεγάζονται στις αντίστοιχες Δ/νσεις και θα έχουν ως αντικείμενο την τήρηση του πρωτοκόλλου αλληλογραφίας, την διεκπεραίωση των εγγράφων, την μισθοδοσία των υπαλλήλων και την εκκαθάριση των πάσης φύσεως λειτουργικών δαπανών και την χορήγηση μισθολογικών κλιμακίων. Τα σχετικά έγγραφα για την εκκαθάριση των λειτουργικών δαπανών και τα μισθολογικά κλιμάκια, θα υπογράφονται από τους Διευθυντές των αντίστοιχων Υπηρεσιών. Για λόγους λειτουργικούς και υπηρεσιακών ιδιαιτεροτήτων οι Δ/νσεις Σχεδιασμού και Ανάπτυξης και Περιβάλλοντος και Χωροταξίας θα τηρούν το πρωτόκολλο στις Υπηρεσίες τους. Η παρούσα η οποία δεν προκαλεί δαπάνη για το Δημόσιο, να δημοσιευθεί στην εφημερίδα της Κυβερνήσεως. 2.ΒΒ.α.6 Περιφέρειες 